OpenLLM-France/wikimedia huggingface dataset:
# Vincenzo Maenza

Vincenzo Maenza (Imola, Itàlia, 2 de maig de 1962) és un lluitador italià, ja retirat, guanyador de tres medalles olímpiques.
Va participar, als 18 anys, en els Jocs Olímpics d'Estiu de 1980 realitzats a Moscou (Unió Soviètica), on va finalitzar setè en la prova del pes mini mosca en la modalitat de lluita grecoromana. En els Jocs Olímpics d'Estiu de 1984 realitzats a Los Angeles (Estats Units) aconseguí guanyar la medalla d'or, un metall que tornà a aconseguir en els Jocs Olímpics d'Estiu de 1988 celebrats a Seül (Corea del Sud). En els Jocs Olímpics d'Estiu de 1992 celebrats a Barcelona (Catalunya) aconseguí guanyar la medalla de plata.
Al llarg de la seva carrera ha guanyat una medalla en el Campionat del Món de lluita, quatre medalles en el Campionat d'Europa i quatre medalles als Jocs del Mediterrani.
# Vincent van der Vinne

Vincent van der Vinne és el nom dels següents personatges:
* Vincent Laurensz. van der Vinne (1628-1702), pintor barroc i dibuixant neerlandés;
* Vincent Jansz. van der Vinne (1736-1811), pintor neerlandés.
# VirtualDub

VirtualDub és una eina de codi obert per capturar vídeo i processar-lo, s'executa a Microsoft Windows. Disposa de funcions molt avançades, és capaç d'utilitzar plugins per afegir diferents tècniques de processament de vídeo, i pot treballar amb qualsevol fitxer AVI, independentment del còdec utilitzat mentre estigui instal·lat. VirtualDub també permet llegir els arxius .gvi de Google Video i convertir-los a qualsevol format.
VirtualDub no era compatible amb el format de fitxer ASF (excepte en una versió modificada de l'obsolet VirtualDub 1.6.19) a causa d'una patent de programari de Microsoft, però a les últimes versions tornen a ser-ho.
Existeixen versions portàtils de VirtualDub que pot ser transportades i utilitzades directament des del llapis USB sense necessitat d'instal·lar-ho a l'ordinador.
També hi ha una variant anomenada SpanishDub, que bàsicament consisteix en una traducció al castellà del VirtualDub, encara que la seva última versió, la 1.5, data del 2003, per la qual cosa porta un considerable temps sense actualitzar.

## Vegeu també

* Avidemux
* Cinelerra

## Enllaços externs

* VirtualDub - Lloc web oficial
* VirtualDub a SourceForge.net
# Serie A 2013-14

La Serie A 2013-14 (coneguda com la Sèrie A TIM per motius de patrocini) va ser la 112a edició de la Lliga italiana de futbol i la 82a temporada d'ençà que es disputa en sistema de lliga i la quarta des de la seva organització sota un comitè de lliga independent de la Sèrie B. La temporada va començar el 24 d'agost de 2013 i va concloure el 18 de maig de 2014. Com en anys anteriors, Nike va proporcionar la pilota oficial per a tots els partits amb un nou model Nike Incyte utilitzat durant tota la temporada. La Juventus va ser la campiona i va defensar amb èxit el seu títol per guanyar un tercer títol consecutiu de la Sèrie A amb un rècord de 102 punts.

## Competició

Un total de 20 equips van competir a la lliga: 17 equips de la temporada 2012-13 i tres promocionats de la campanya de la Sèrie B 2012-13. Palerm, Pescara i Siena van baixar de la màxima categoria. Van ser substituïts pel Sassuolo, campió de la Sèrie B, el subcampió Hellas Verona i el guanyador del play-off Livorno. Hellas Verona va tornar a la Sèrie A després d'una absència d'11 anys, Livorno després de quatre temporades i aquella temporada va marcar el debut del Sassuolo a la Sèrie A.
Per primera vegada en la història de la competició, hi va haver cinc derbis entre equips de la mateixa ciutat: Milà (Internazionale i Milà), Torí (Juventus i Torino), Roma (Lazio i Roma), Gènova (Gènova i Sampdoria) i Verona (Chievo i Hellas Verona).

## Classificació

* Font: www.resultados-futbol.com/serie_a2014'

## Referències

* ↑ «Statistiche Spettatori Serie A - Attendance Statistics Serie A». [Consulta: 12 gener 2024].
* ↑ Carlino, il Resto del. «Addio serie A, il Sassuolo va a Reggio» (en italià), 15-06-2013. [Consulta: 12 gener 2024].
# Sarah Cosmi

Sarah Cosmi (Venècia, 10 d'agost de 1974) és una actriu italiana.

## Carriera

Nascuda a Venècia, va començar a estudiar dansa als quatre anys i als quinze anys va debutar al musical "Benvenuti a Broadway" amb la participació de Raffaele Paganini. El 1991 va començar a treballar com a periodista esportiva i presentadora per a les emissores d'Umbria TeF i Umbria TV començant a fer-se notar en el món de l'entreteniment.
Després d'haver cedit la seva veu, entre d'altres, per al tema de la cançó del Festival del Giro de la cançó italiana i per al disc Never cry for boys editat a Suècia que arriba 18è lloc de la classificació, Sarah treballa com a corista a Rai Uno a Numero 1 amb Pippo Baudo i al cinema amb Tinto Brass, actuant nua el 1995 a Fermo posta Tinto Brass i l'any 2003 com a coprotagonista, sempre nua, a Fallo! que també la donarà a conèixer als Estats Units, Espanya i alguns països de l'est. En l'onada d'aquest èxit Sarah és la protagonista del calendari 2004 de la revista "Boss", distribuïda per Edizioni Cioè, signada pel fotògraf Roberto Rocchi. Entre 1995 i 2004 apareixeria sovint nua en nombroses altres pel·lícules al costat d'actors com Massimo Wertmüller, Lorenzo Flaherty i Giorgio Faletti i en anuncis per a televisió, inclòs l'anunci de Chocofriends Bahlsen que li valdrà una nominació a Canes (publicitat).
El 2004 es va incorporar al grup de teatre còmic I Picari i va debutar com a protagonista femenina al Teatro dei Satiri amb la comèdia Vengo anch'io que posteriorment es porta de gira per Itàlia.
L'any 2005 va arribar a Mediaset per a alguns extres: a la telenovel·la Vivere i al programa de televisió Cronache marziane a Italia 1.
Al voltant de la mateixa època, la Sarah comença a estudiar la Bíblia. Aquests estudis la portaran a abandonar el món de l'entreteniment l'any 2005. Esdevé directora creativa d'una agència de publicitat i l'any 2012 va obtenir un Màster en Programació neurolingüística.

## Filmografia

* Fermo posta Tinto Brass, dirigida per Tinto Brass (1995)
* Delitti a luci rosse, dirigida per Pasquale Fanetti (1996)
* Intimate Crime (1997)
* Luogo per sognare, curtmetratge (1998)
* Viaggio a Livorno (1999)
* Tornare indietro, dirigida Renzo Badolisani (2002)
* Fallo!, episodi "Alibi", dirigida per Tinto Brass (2003)

## Programes de televisió

* Numero 1, Rai 1 (1994) (corista)
* Ragazza Più, TMC (1996)
* Intervista in TV, Telenord (1999)
* Cronache marziane, Italia 1 (2004-2005)
* Vivere, Canale 5 (2005)

## Notes

* ↑ Sarah (Sara) Cosmi, ancora tinta di Tinto, palcoscenico.biz
* 1 2 3 Intervista a Sarah Cosmi Interviste Romane
* ↑ 'Fallo'... e l'ha fatto: Sarah Cosmi presenta il suo Calendario 2004 Arxivat 2014-03-23 a Wayback Machine. Gossip.it

## Enllaços externs

* Conversando con Sarah Cosmi, entrevista amb Ernesto Manfredonia a YouTube
# West Point (Mississipi)

West Point és una població dels Estats Units a l'estat de Mississipi. Segons el cens del 2000 tenia 12.145 habitants.

## Demografia

Segons el cens del 2000, West Point tenia 12.145 habitants, 4.567 habitatges, i 3.219 famílies. La densitat de població era de 225,3 habitants per km².
Dels 4.567 habitatges en un 35,5% hi vivien nens de menys de 18 anys, en un 40,9% hi vivien parelles casades, en un 25,9% dones solteres, i en un 29,5% no eren unitats familiars. En el 27,4% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,14.
Per edats la població es repartia de la següent manera: un 28,9% tenia menys de 18 anys, un 10,7% entre 18 i 24, un 25,9% entre 25 i 44, un 20,3% de 45 a 60 i un 14,2% 65 anys o més.
L'edat mediana era de 33 anys. Per cada 100 dones de 18 o més anys hi havia 77,2 homes.
La renda mediana per habitatge era de 26.404 $ i la renda mediana per família de 32.943 $. Els homes tenien una renda mediana de 30.902 $ mentre que les dones 20.255 $. La renda per capita de la població era de 15.063 $. Entorn del 21,5% de les famílies i el 25,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Point». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- West Point». American Fact Finder. Oficina del Cens dels Estats Units, 12-01-2010.
# Serra d'Albarrasí

La Comarca de la Serra d'Albarrasí és una de les comarques de l'Aragó. La seva capital és Albarrasí. Es troba en una zona força muntanyosa del Sistema Ibèric dins de la qual es troben, entre altres serralades, els Monts Universals i la Serra d'Albarrasí (serralada) que dona nom a la comarca.

## Llista de municipis

Albarrasí, Bezas, Bronchales, Calomart, Frías de Albarracín, Gea de Albarracín, Griegos, Guadalaviar, Jabaloyas, Monterde de Albarracín, Moscardón, Noguera de Albarracín, Orihuela del Tremedal, Pozondón, Ródenas, Royuela, Rubials, Saldón, Terrient, Toril y Masegoso, Torres de Albarracín, Tramacastilla, Valdecuenca, El Vallecillo i Villar del Cobo.

## Enllaços externs

* Comarca de la Sierra de Albarracín - Pàgina oficial
* Índice de Comarcas - Comarca Sierra De Albarracín Arxivat 2011-04-14 a Wayback Machine.
# Serra d'Agudells

La Serra d'Agudells és una serra situada als municipis de Barcelona a la comarca del Barcelonès i Sant Cugat del Vallès a la comarca del Vallès Occidental, amb una elevació màxima de 448,6 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Serra de Riuclar

La Serra de Riuclar és una serra a cavall dels municipis de Massanes, Riudarenes i Sant Feliu de Buixalleu (Selva), amb una elevació màxima de 380,9 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Serralada MacDonnell

La Serralada MacDonnell, en anglès: MacDonnell Ranges, és una serralada de muntanyes i una bioregió australiana. Està situada al Northern Territory, comprenent 3,929,444 hectàrees (9,709,870 acres). Aquesta serralada fa 644 km (400 mi) de llargada constant d'una sèrie de muntanyes al centre d'Austràlia, i són serralades paral·leles discorrent a l'est i oest d'Alice Springs.
Reben el nom en honor de Richard MacDonnell (governador d'Austràlia del Sud) per part de John McDouall Stuart, en l'expedició de 1860. Les MacDonnell Ranges sovint van ser pintades per Albert Namatjira.

## Geografia

El pic més alt és Mount Zeil amb 1,531 metres (5,023 ft). La conca de drentge comprén els rius Todd, Finke i Sandover.

## Ecologia

Forma part de l'ecoregió Central Ranges xeric scrub són la llar de nombroses espècies endèmiques incloent la granota arbòria centraliana. El West MacDonnell National Park va ser establert el 1984.

## Referències

* ↑ Environment Australia «Revision of the Interim Biogeographic Regionalisation for Australia (IBRA) and Development of Version 5.1 - Summary Report». Department of the Environment and Water Resources, Australian Government. Arxivat de l'original el 2006-09-05 [Consulta: 31 gener 2007].
* ↑ IBRA Version 6.1 Arxivat 2006-09-08 a Wayback Machine. data
* ↑ Joanne Lane. «Drawn by a legend». theage.com.au. Fairfax Digital, 05-09-2009. Arxivat de l'original el 2014-06-02. [Consulta: 17 novembre 2009].
* ↑ «Rangelands - Overview - MacDonnell Ranges». Australian Natural Resources Atlas. Department of the Environment, Water, Heritage and the Arts. Arxivat de l'original el 2009-10-05. [Consulta: 17 novembre 2009].
* ↑ World Wildlife Fund. «Central Ranges xeric scrub». WildWorld Ecoregion Profile. National Geographic Society, 2001. Arxivat de l'original el 2010-03-08.
* ↑ Hema Maps. Discover Australia's National Parks. Milsons Point, New South Wales: Random House Australia, 1997, p. 242—246. ISBN 1-875992-47-2.

## Enllaços externs

* Arrernte art
# Shaum

Shaum (francès Chaum) és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana
# Scleropogon

Scleropogon és un gènere de plantes de la subfamília de les cloridòidies, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Scleropogon brevifolius Phil
* Scleropogon karwinskyanus (E. Fourn.) Benth. ex S.Wats.
* Scleropogon longisetus Beetle
* Scleropogon neglectus
# Voltes de la plaça Gran

Les Voltes de la plaça Gran és una obra de Ripoll protegida com a Bé Cultural d'Interès Local.

## Descripció

El conjunt està format per 12 voltes amb arcades de punt rodó o arc de mig punt rebaixat. Per cada costat del costat del cos hi ha una arcada, mentre que n'hi ha 10 que donen pròpiament a la plaça. Les voltes van ser construïdes en diferents èpoques com ho corrobora que dues, les primeres venint de la plaça de sant Eudald, són de pedra picada i són d'una alçada superior a la resta, que tenen l'arcada feta amb maons, arrebossats per sobre. Els pilars són de pedra picada igual que la base; hi ha pilars amb sòcol, i d'altres que no en tenen.

## Referències

* ↑ «Voltes de la plaça Gran». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 18 març 2019].
# Voltes del carrer Ample (Blanes)

Les Voltes del Carrer Ample són un conjunt de tres voltes de pedra integrades a l'actual estructura urbana de Blanes (Selva). Dues estan a la planta baixa de dos habitatges, actualment comerços, i una d'elles està incompleta i restaurada. La tercera forma part d'un carrer, enllaça les cases per sobre del carrer d'en Gibert i continua amb un pòrtic. Aquesta última, que només és una arcada de dovelles de pedra, està coronada per una fornícula construïda, dedicada als sants locals Bonós i Maximià, que inclou dos palmons pintats, un fanal, la nomenclatura dels sants i una data. La fornícula és foradada i té forma de volta de canó. Es tracta de la resta de les antigues voltes i porxos medievals del carrer Ample.
Pel que fa a la fornícula, sembla que fou restaurada el 1953, com s'indica sobre de l'arcada decorativa que emmarca els dos sants. D'altra banda, en comparació amb la documentació gràfica de la fitxa dedicada al Pòrtic d'en Gibert del COAC es veu que, almenys el 1987, la cartel·la amb el nom dels sants era en castellà.

## Referències

* 1 2 «VOLTES DEL CARRER AMPLE». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 febrer 2016].
# Sforza

Els Sforza, també coneguts amb el nom de Dinastia Sforza o Casa de Sforza, fou una família noble italiana del Renaixement que foren titulars del Ducat de Milà entre 1450 i 1535.

## Orígens

La dinastia fou fundada per Muzio Attendolo Sforza (1369-1424), anomenat "Sforza" (de l'italià sforzare, o "d'exercir la força"). Aquest fou un condottiero de la Romanya al servei de la Dinastia d'Anjou de Nàpols.
El seu fill Francesc I Sforza va governar Milà a la primera meitat del Renaixement, adquirint el títol de duc de Milà de l'extinta Dinastia Visconti el 1447. Al llarg dels anys aquesta família exercí de governants de la ciutat i del seu ducat cicundant, exercint en algunes èpoques la tasca de dèspotes.
La família també va rebre la senyoria de Pesaro, sent noment senyor d'aquesta ciutat el segon fill de Muzi, Alexandre Sforza (1409-1473). Els Sforza de Pesaro van governar la ciutat fins al 1519, moment en què la mort de Galeàs Sforza deixà sense successors aquesta branca de la família. Els descendents del tercer fill de Muzio, Bòsio I Sforza (1411-1476), iniciaren així la branca de Santa Fiora.

## Governants
### Governants de Milà

* 1450-1466: Francesc I Sforza
* 1466-1476: Galeàs Maria Sforza
* 1476-1494: Joan Galeàs Sforza
* 1494-1500: Lluís Maria Sforza
* 1512-1515: Maximilià Sforza
* 1521-1535: Francesc II Sforza

### Governants de Pesaro

* 1445-1473: Alexandre Sforza
* 1473-1483: Constanci Sforza
* 1483-1510: Joan Sforza
* 1510-1512: Constanci II Sforza
* 1512-1513: Galeàs Sforza
# Westcombe Park

Westcombe Park és un barri majoritàriament residencial de Blackheath, al districte londinenc de Greenwich, a Anglaterra (Regne Unit).
# Xalet Sant Jordi

El Xalet Sant Jordi és un edifici del Balneari de Vallfogona de Riucorb, catalogat a l'Inventari del Patrimoni Arquitectònic de Catalunya.
És el darrer projecte que va realitzar Lluís Domènech i Montaner, iniciant-lo poc abans de morir. Va ser continuat pel seu fill, Pere Domènech Roura, que també va ser l'autor de les reformes posteriors. Es va construir entre els anys 1923 i 1925, i en la postguerra s'hi van fer reformes. Era un xalet pensat com a residència dels metges i les infermeres del balneari. Actualment és un xalet particular. L'estil s'inscriu plenament dins del Noucentisme. És un edifici format per diferents cossos de alçada variable. La façana principal, amb un cos cobert amb teulada a dues aigües i una torre quadrada a llevant, dona a un carrer interior, ombrívol i fresc, que transcorre paral·lel al Riu Corb, mentre que la part posterior, on s'hi troba un plafó ceràmic de Sant Jordi matant el drac i dos plafons decoratius més, triangulars, dona a la carretera de Vallfogona a Santa Coloma de Queralt. La fusteria de les finestres i les baranes dels balcons és verda i l'obra sencera és de pedra desbastada que ofereix una imatge d'integració amb la natura. No hi ha elements decoratius excepte el treball amb modillons de les cornises i els permòdols de regust romànic. Tots aquests elements i la barbacana superior, són sempre confeccionats en pedra. Té un ampli repertori d'estils en les obertures: d'arc rodó, rectangulars -amb dos balcons de pedra i fusta-, quadrades, i un arc ogival sota l'angle de la teulada.
Al seu costat hi ha el Xalet Montserrat, fet construir per l'enginyer de ponts i camins Teodor Miralles, a nom de la seva esposa, Montserrat Carnicer, de la desapareguda Can Carnicer, de la plaça de Borràs 1-carrer General Vives 17, de Sarrià (municipi de Barcelona), que ben aviat vengueren, durant els anys 20 del segle xx.

## Referències

* ↑ «Xalet Sant Jordi». Mapa de Recursos Culturals. Diputació de Tarragona. [Consulta: 2-I-2018].

## Bibliografia

* ARNAVAT, Albert; Tate CABRÉ. Arquitectura noucentista del Camp de Tarragona i les Terres de l'Ebre. Tarragona: Diputació de Tarragona, 2011. ISBN 9788415264095
# Shelby Foote

Shelby Foote (Greenville, 17 de novembre de 1916 - Memphis, 27 de juny de 2005) fou un escriptor estatunidenc. Estudià a la Universitat de Carolina del Nord, lluità a la Segona Guerra Mundial i treballà de periodista. Es dedicà a la literatura i va escriure obres de ficció ambientades en la Guerra civil dels Estats Units, com Tournament (1949), Follow Me Down (1950), Love in a Dry Season (1951), Shiloh (1952), Jordan County (1954) i September, September (1978), però li donà fama el recull històric The Civil War: A Narrative (1974) amb les narracions Fort Sumter to Perryville (1958), Fredericksburg to Meridian (1963) i Red River to Appomattox (1974), que reflecteixen fidelment l'ambient sudista. També ha estat lector de la Universitat de Virgínia, i alguns crítics l'han comparat amb William Faulkner.

## Enllaços externs

* Biografia Arxivat 2005-11-25 a Wayback Machine. (anglès)
* (anglès)
# Xenobatrachus multisica

Xenobatrachus multisica és una espècie de granota que viu a Indonèsia.

## Referències

* Richards, S. & Price, D. 2004. Xenobatrachus multisica. Llista Vermella d'Espècies Amenaçades de la UICN 2006. Consulta: 18 de gener de 2008.
# Wye

«Wye» té aquests significats:
* Wye (Montana), concentració de població designada pel cens a l'estat de Montana (EUA)
* Wye (riu), curs fluvial que recorre el sud-oest d'Anglaterra i l'est de Gal·les, fins a desembocar a l'estuari del Severn a la població gal·lesa de Chepstow
* Trevor Wye (1935, Regne Unit), flautista britànic
* Vall de Wye, àrea de destacada bellesa natural al voltant de la frontera entre Anglaterra i Gal·les
# Wyeville

Wyeville és una població dels Estats Units a l'estat de Wisconsin. Segons el cens del 2000 tenia 146 habitants.

## Demografia

Segons el cens del 2000, Wyeville tenia 146 habitants, 56 habitatges, i 39 famílies. La densitat de població era de 95,5 habitants per km².
Dels 56 habitatges en un 30,4% hi vivien nens de menys de 18 anys, en un 57,1% hi vivien parelles casades, en un 7,1% dones solteres, i en un 28,6% no eren unitats familiars. En el 25% dels habitatges hi vivien persones soles el 19,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,15.
Per edats la població es repartia de la següent manera: un 29,5% tenia menys de 18 anys, un 6,2% entre 18 i 24, un 30,8% entre 25 i 44, un 21,9% de 45 a 60 i un 11,6% 65 anys o més.
L'edat mediana era de 37 anys. Per cada 100 dones de 18 o més anys hi havia 87,3 homes.
La renda mediana per habitatge era de 38.750 $ i la renda mediana per família de 44.531 $. Els homes tenien una renda mediana de 33.750 $ mentre que les dones 27.813 $. La renda per capita de la població era de 14.344 $. Aproximadament el 9,8% de les famílies i el 13,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wyeville» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Wyeville». American Fact Finder. Oficina del Cens dels Estats Units, 12-01-2010.
# Wykoff

Wykoff és una població dels Estats Units a l'estat de Minnesota. Segons el cens del 2000 tenia 460 habitants.

## Demografia

Segons el cens del 2000, Wykoff tenia 460 habitants, 207 habitatges, i 138 famílies. La densitat de població era de 187 habitants per km².
Dels 207 habitatges en un 24,6% hi vivien nens de menys de 18 anys, en un 55,1% hi vivien parelles casades, en un 9,2% dones solteres, i en un 33,3% no eren unitats familiars. En el 28,5% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,68.
Per edats la població es repartia de la següent manera: un 20,2% tenia menys de 18 anys, un 7,8% entre 18 i 24, un 23,9% entre 25 i 44, un 22% de 45 a 60 i un 26,1% 65 anys o més.
L'edat mediana era de 43 anys. Per cada 100 dones de 18 o més anys hi havia 95,2 homes.
La renda mediana per habitatge era de 30.625$ i la renda mediana per família de 38.875$. Els homes tenien una renda mediana de 27.083$ mentre que les dones 22.083$. La renda per capita de la població era de 17.956$. Entorn de l'1,4% de les famílies i el 6,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wykoff». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Wykoff». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].